== Den ældste historie ==
[[Fil:LBW-M1-bronze drum.jpg|thumb|En bronzetromme fra Dong Son-civilisationen]]
De fleste vietnamesiske historikere betragter [[Dong Son-civilisationen]] fra [[bronzealder]]en som starten på [[Vietnam]]s historie. Civilisationen dækkede store dele af [[Sydøstasien]]. Der er bl.a. fundet spor efter denne i oldtidsbyen Co Lao, ikke langt fra dagens [[Hanoi]]. Dong Son-kulturen er også knyttet til [[Tibeto-Burman-kulturen]], [[Dai-kulturen]] i [[Yunnan]] og [[Laos]], [[Mon-khmer-sprog|Mon-Khmer-kulturen]] og til [[Krukkesletten]] i Laos. Der er fundet tilsvarende genstande i [[Cambodja]] langs [[Mekong]]-floden, og disse fund er dateret tilbage til fjerde århundrede før Kristus.
Historie